b'\n_START_ARTICLE_\nUnion Europ\xc3\xa9enne de Motocyclisme\n_START_SECTION_\nHist\xc3\xb2ria\n_START_PARAGRAPH_\nEl 5 de setembre de 1995 \xc2\xa0va tenir lloc a Munic una reuni\xc3\xb3 de representants d\'organismes estatals de motociclisme europeus, amb l\'objectiu de crear un \xc3\xb2rgan de control per a aquest esport basat en el model d\'altres organitzacions continentals. Els assistents representaven els estats de Fran\xc3\xa7a, It\xc3\xa0lia, Su\xc3\xafssa, Gr\xc3\xa8cia, Eslov\xc3\xa0quia, Portugal i Alemanya. _NEWLINE_En aquella reuni\xc3\xb3 es va aprovar una declaraci\xc3\xb3 d\'intencions consensuada amb la FIM. Aquest document esmenta els objectius de la nova organitzaci\xc3\xb3, que s\xc3\xb3n: promoure, desenvolupar i ajudar a difondre el motociclisme i els seus diversos esports entre els estats membres de la Uni\xc3\xb3 Europea. _NEWLINE_El 27 de novembre de 1995 tingu\xc3\xa9 lloc a Bratislava una nova reuni\xc3\xb3 on les federacions de Bielor\xc3\xbassia, Bulg\xc3\xa0ria, Est\xc3\xb2nia, Hongria, Litu\xc3\xa0nia i la Rep\xc3\xbablica Txeca expressaren el seu inter\xc3\xa8s a unir-se a la uni\xc3\xb3 proposada. _NEWLINE_Finalment, el 17 de febrer de 1996 se celebr\xc3\xa0 una reuni\xc3\xb3 a Par\xc3\xads on es cre\xc3\xa0 la "Union Europ\xc3\xa9enne de Motocyclisme", com un \xc3\xb2rgan de control de 21 federacions estatals. Es van crear aleshores dos comit\xc3\xa8s encarregats de gestionar l\'esport i la seva promoci\xc3\xb3, el turisme, la seguretat i el transport. _NEWLINE_La Uni\xc3\xb3 va ser reconeguda oficialment per la FIM el 1997 com a federaci\xc3\xb3 continental. Actualment la UEM compta amb 43 federacions afiliades.'